
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 226
                                                             din 29 decembrie 2020
privind anularea obligațiilor fiscale datorate de debitorii, persoane juridice, radiați din registrele în care au fost înregistrați potrivit legii ca urmare a unor hotărâri judecătorești rămase definitive și irevocabile

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 29.774/11.12.2020 și la Consiliul Local Sighișoara cu nr. 30.213/16.12.2020, de referatul de aprobare, înregistrat cu nr. 29.772/11.12.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Legii nr. 207/2015 privind Codul de procedură fiscală, cu modificările și completările ulterioare, cu precădere cele ale art. 266 alin. (4), potrivit cărora: ”obligațiile fiscale datorate de debitori, persoane juridice, radiați din registrele în care au fost înregistrați potrivit legii se anulează după radiere dacă pentru plata acestora nu s-a atras răspunderea altor persoane, potrivit legii”;
Având în vedere Raportul de specialitate al Biroului Executare Creanțe, înregistrat cu nr. 29.771/11.12.2020, prin care se propune anularea obligațiilor fiscale datorate de debitorii, persoane juridice, radiați din registrele în care au fost înregistrați potrivit legii ca urmare a unor hotărâri judecătorești rămase definitive și irevocabile;

Având în vedere avizul favorabil al comisiei juridice;
În temeiul art. 87 alin. (4), art. 129 alin. (2) lit. „b” și alin. (14), art. 139 alin. (1), alin. (3) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                              H O T Ă R Ă Ș T E:
Art. 1. Se aprobă anularea obligațiilor fiscale, datorate de debitorii, persoane juridice, radiați din registrele în care au fost înregistrați potrivit legii ca urmare a unor hotărâri judecătorești rămase definitive și irevocabile, în sumă de 1.959.142,28 lei, așa cum sunt ele prevăzute în anexa nr. 1 la prezenta hotărâre.
Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Executare Creanțe – Direcția Economică, Biroul  Impozite și Taxe – Direcția Economică, Biroul Buget, Contabilitate, Salarizare – Direcția Economică și Direcția Administrarea Patrimoniului din cadrul Municipiului Sighișoara.                                              

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Gall Ernő    
                                                                                                             Contrasemnează pentru legalitate
                                     SECRETARUL GENERAL al municipiului,

                                                        Bizo Anca
(Prezenta s-a adoptat cu 10 voturi ”pentru”, 8 voturi ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Executare Creanțe – Direcţia Economică;
  1 ex. Biroul Impozite şi Taxe – Direcţia Economică;

  1 ex. Biroul Buget, Contabilitate, Salarizare – Direcția Economică;
  1 ex. Direcția Administrarea Patrimoniului.
11 ex.

B.A. 

